Dispoziții sociale Comunitatea și statele membre […] au ca obiective […] îmbunătățirea condițiilor de trai și de muncă, permițând armonizarea acestora în condiții de progres […]. În vederea realizării obiectivelor menționate la articolul 136, Comunitatea susține și completează acțiunea statelor membre în domeniile următoare: (a) îmbunătățirea în special a mediului de lucru pentru a proteja sănătatea și securitatea lucrătorilor; (b) condițiile de muncă; […]. (extrase din articolele 136 și 137 din tratat)

Obiective Pentru a îmbunătăți mediul de lucru în ceea ce privește protecția sănătății și securității lucrătorilor așa cum prevăd tratatul și strategiile și programele de acțiune succesive ale Comunității vizând sănătatea și securitatea în muncă, obiectivul agenției este de a oferi organismelor comunitare, statelor membre, partenerilor sociali și altor medii interesate informații tehnice, științifice și economice utile în domeniul sănătății și securității în muncă.

Sarcini — Să colecteze, să analizeze și să difuzeze informații legate de prioritățile naționale și comunitare, precum și informații privind cercetarea. — Să promoveze cooperarea și schimbul de informații, inclusiv informații legate de programele de formare profesională. — Să pună la dispoziția organismelor comunitare și a statelor membre informațiile necesare pentru formularea și aplicarea de politici, în special informații cu privire la impactul asupra întreprinderilor mici și mijlocii. — Să furnizeze informații cu privire la activitățile preventive. — Să contribuie la dezvoltarea de strategii și de programe comunitare de acțiune. — Să constituie o rețea care să includă puncte focale naționale și centre tematice.

1. Consiliul de conducere Componență — Un reprezentant al guvernului fiecărui stat membru. — Un reprezentant al organizațiilor de angajatori din fiecare stat membru. — Un reprezentant al organizațiilor de lucrători din fiecare stat membru. — Trei reprezentanți din partea Comisiei. Membrii și membrii supleanți din primele trei categorii sunt numiți din rândul membrilor și al membrilor supleanți ai Comitetului consultativ pentru sănătate și securitate în muncă. Sarcină Adoptarea programului de lucru, a bugetului și a raportului general anual al agenției. 2. Biroul Componență — Președintele Consiliului de conducere și cei trei vicepreședinți ai acestuia. — Coordonatori din partea fiecăruia dintre cele trei grupuri de interes comun. — Un membru suplimentar din fiecare grup, precum și un membru suplimentar din partea Comisiei. Sarcină Supervizarea elaborării deciziilor Consiliului de conducere și urmărirea activităților desfășurate în urma elaborării. 3. Directorul Numit de Consiliul de conducere, la propunerea Comisiei. 4. Comitete Consultare obligatorie a Comisiei și a Comitetului consultativ pentru sănătate și securitate în muncă în ceea ce privește programul de lucru și bugetul. 5. Auditul extern Curtea de Conturi Europeană. 6. Autoritatea responsabilă de descărcarea de gestiune Parlamentul, la recomandarea Consiliului.

Buget — 14,9 milioane de euro (14,9 milioane de euro) Inclusiv: — subvenții comunitare, DG Ocuparea Forței de Muncă: 96,5 % (93,8 %) — subvenții comunitare, DG Extindere: 2,4 % (2,9 %) Situația personalului la 31 decembrie 2008 44 (42) de posturi prevăzute în schema de personal, dintre care ocupate: 41 (38) vacante: 3 (4) 23 (25) de alte posturi (agenți contractuali, experți naționali detașați și agenți locali). Personal total: 64 (63) responsabil de sarcini operaționale: 45 (47) administrative: 10 (9) mixte: 9 (7)